**Upute za popunjavanje Obrasca: RNO-P**

***01. – Redni broj iz Registra (RNO broj)***

Upisuje se redni broj (RNO broj) iz Registra neprofitnih organizacija dodijeljen kod upisa neprofitne organizacije u Registar.

Na Obrascu: RNO-P u stupce „STARI PODATAK“ i „NOVI PODATAK“ dovoljno je upisati samo podatke koji se mijenjaju. Podatke koji ostaju nepromijenjeni nije potrebno upisivati.

U stupcu „**Pozicija iz Obrasca: RNO“** upisani su podaci iz Obrasca: RNO koji se mogu mijenjati.

U stupac **„STARI PODATAK“** upisuje se do tada važeći podatak iz Registra neprofitnih organizacija.

U stupac **„NOVI PODATAK“** upisuje se promijenjeni podatak.